Előterjesztés Zalakaros Város Önkormányzata Képviselőtestületének 2020. július 23-án tartandó rendkívüli ülésére 

Tárgy: Behiák sportközpont

Előterjesztést készítette: Klie Zoltán főépítész


Tisztelt Képviselőtestület!

Épül az új gyógyhelyi központ a jelenlegi/volt sportpálya helyén, hamarosan elkészül.
A megszűnt sportpálya helyett új sportközpont építését kell előkészíteni.

ZALAKAROS
BEHIÁK SPORTPÁLYA
tanulmány

TERVEZETT HELYSZÍN:

A jelenleg hatályos szabályozási tervünk a város déli részén (már régóta), a Behiáki városrészen egy új Ksp-1 különleges spotpálya övezetet jelöl. Ez a térség alkalmas egy új sportközpont kialakítására.

Karospark telephely felé vezető út                                Volt lovaspálya – sportközpont területe

[image: ]  [image: ]

Tervezett sportközpont a kerékpárúttal                           A tervezett sportközpont déli csücske

A terület korábban lovaspályaként üzemelt, láthatóan erre a célra ma már nem használják. A térségben minden közmű rendelkezésre áll, jó a közlekedési kapcsolata és nincs a városközpontban.

Szabályozási terv kivonat



A rendezési terven több erdőterület is jelölve van, azonban ezek a területek nagyrészt üresek, nincsennek rajta fák.

Amennyiben az erdőterületek máscélú felhasználása szükséges az új sprotterület kialakítása során, az erdő övezetek csökkentése megoldható, mivel az érintett térségtől nem messze, északkeleti irányban egy új erdőterület telepítése indul (hrsz.: 0127): 2,7 ha.

ELŐZMÉNYEK:
2008-ban, a város megbízásával készült egy tanulmányterv „Zalakaros Sportcentrum Projekt” néven. Ez a terv egy mindenre kiterjedő, részletes vázlatterv volt, mely az egész háromszög alakú területet felhasználta.

Az akkori program tartalma:
· labdarúgó pálya fedett lelátóval, futópályával
· fedett sportcsarnok
· kézilabdapálya
· kosárlabda pályák
· teniszpályák
· műanyag korcsolyapálya
· kalandpálya
· játszótér
· kalandösvény, labirintus
· labdarúgó edzőpálya
· erdei futópálya
· Sport tábor épület
· sátortábor
· megfelelő számú parkoló

ÚJ SPORTKÖZPONT FEJLESZTÉS:

Az sportközpont fejlesztést egy folyamatosan fejleszthető, ütemezhető projektként kell előkészíteni.

Berajzoltam a rendelkezésre álló területre a labdarúgó pályát és az esetleges futópályát. A rajzon látszik, hogy milyen nagyságú területi igénye van a pályának.

A szükséges létesítmények a megvalósítás folyamatában:
· csatlakozó közművek kiépítése (szennyvíz, csapadékvíz, víz, villany, gáz)
· útcsatlakozás kialakítás az 1328-as hrsz.-ú út felől parkolóval
· füves sportpálya kiépítése (műfüves pálya nem célszerű, mert nagy és drága a karbantartási igénye és nem tart sokáig)
· szabványos futópálya megépítése erősen meggondolandó. Erre csak akkor van szükség, ha atlétikai sportokra is van igény.
· lelátóépítésére a helyet biztosítani kell, de első ütemben nem szükséges komoly létesítmény, egy alacsonyabb földrézsű is megfelelő lehet.
· pályavilágítás szintén nem szükséges egyenlőre, csak a lehetéségét kell kiépíteni.
· a pálya locsolást szükségesnek tartom. Ehhez jó lenne egy ciszterna építése.
· Öltözőkre szükség van. Ezt a legcélszerűbb konténerekből összeállítani. Ezek kihelyezés után jól néznek ki, korszerűek és egy későbbi felöltöztetéssel fejleszthetők.
· A szükséges WC blokkokat is konténerekből össze lehet állítani.

Természetesen szükséges minden lehetséges megújuló energiát is igénybe venni: napelemek, hőszivattyú, szélkerék, stb. Ezek egy későbbi pályázat esetében is fontos elemek.

A fent vázolt programmal egy működőképes sportpálya létrehozható. 
A tervezést úgy kell megoldani, hogy a rendelkezésre álló területen a jövőbeni fejlesztések helyét is ki lehessen jelölni.

Egy megvalósíthatósági tanulmányterv alapján készíthető egy részletes költségbecslés, ennek amunkának az elvégzéséhez 3 tervezőtől ajánlatot kell bekérni.	Comment by User: 

Átnézeti helyszínrajz

Helyszínrajz 


Zalakaros, 2020. 07. 11.

Az előzetes tanulmányt összeállította:






							       [image: ]
								Klie Zoltán főépítész




Sportpálya pályázati lehetőség

Amennyiben az Önkormányzatnak rendelkezésre áll az anyagi forrás, a pályaépítéssel kapcsolatosan az alábbi két lehetősége van:

1. Az Önkormányzat TAO támogatással szeretné a sportpálya beruházást kivitelezni, ez abban az esetben lehetséges, ha az önrészről (30 %) képviselő döntés van (határozat), illetve a TAO támogatásról (70 %) szándék nyilatkozatot tesz a felajánló, mivel az MLSZ-nél nincs pályaépítési program, de az előbb említett feltételeknek az Önkormányzat megfelel, abban az esetben a Zala Megyei MLSZ elnöke Józsi György próbál segíteni. Azt el kell dönteni, hogy füves pálya vagy műfüves pálya legyen létrehozva.
1. Az Önkormányzat teljesen saját forrásból elkészíti a labdarúgó pálya kivitelezését. 

Pályaépítési program
A Magyar Labdarúgó Szövetség sportfejlesztési programjában évente 100 pályához igényel TAO-támogatást. Az MLSZ-nél pályázó önkormányzatok és sportszervezetek ötféle pályatípus közül választhatnak. (12x24-es műfüves grundpálya, 20x40-es műfüves kispálya, 40x60-as műfüves félpálya, valamint 111x72-es műfüves és élőfüves nagypálya) A kiválasztott pályák felépítését az MLSZ szervezi és végezteti el, a pályázati felhívásban meghatározott feltételek szerint. Az MLSZ által nyújtott TAO támogatás mértéke a teljes beruházási költség 70%-a. 2015-től 40x60-as és 111x72-es élő és műfüves pálya kivitelezésére csak abban az esetben lehet pályázni, ha a pályázó közvetíti a TAO forrást finanszírozó céget.
Az MLSZ a pályaépítések helyszíneit pályáztatás útján választja ki. A pályázatok elbírálása a Megyei Igazgatóságokon történik előre meghatározott bírálati szempontok alapján, majd ezt követően a MLSZ Elnöksége hozza meg a végleges döntést a pályaépítések helyszíneiről a Megyei Társadalmi Elnökségek javaslatát figyelembe véve (a formailag megfelelt, de kvótán felüli, nem nyertes pályázatok tartaléklistára kerülnek).

A kivitelezés során használandó anyagok (műfű, gumi granulátum, homok, palánk háttérháló, kapuk, felszerelési tárgyak, mobil lelátó, stb.) szállítóit az MLSZ kétévente megversenyezteti, termékenként legalább három ajánlatot kér az adott területen működő cégektől. Az előre kialakított, majd meghirdetett bírálati szempontok szerint (ár, minőség, referencia, vállalt garancia, stb.) kiválasztja az összességében legkedvezőbb ajánlatot tevő szállítót, és végül vele köt szerződést a szállításra. 
A kivitelezések ütemesen kezdődnek. Valamennyi helyszínre meghívásos kivitelezői tendert ír ki az MLSZ azok között a vállalkozók között, amelyek korábban már egy előminősítésen megfeleltek. A kivitelezői tender értékelése előre meghatározott, rögzített és meghirdetett szempontok szerint történik. 
A nyertes ár ismeretében az MLSZ az önkormányzattal/sportszervezettel együttműködési megállapodást köt, a kivitelezővel pedig vállalkozási szerződést. A kivitelezés azt követően kezdhető meg, hogy az önkormányzat/sportszervezet aláírta az együttműködési megállapodást az MLSZ-el és átutalta a 30% önerőt. 

A kivitelezés során a műszaki ellenőrzést az MLSZ által megbízott cég végzi. A kivitelezés időtartama kispálya esetén kb. 30 nap, félpálya esetén 45 nap, nagypálya esetén 60 nap. A kivitelező készre jelentését követően megtörténik a pálya műszaki átadás-átvétele, melyen a pálya majdani üzemeltetője, a kivitelező és a műszaki ellenőr vesznek részt. 

Az önkormányzat/sportszervezet birtokba veszi a pályát azzal, hogy azt 15 éven keresztül az MLSZ-szel közösen használja és hasznosítja a TAO-törvényben meghatározott célok megvalósulása érdekében. Az MLSZ a pályák karbantartását évente kétszer ellenőrzi, a tapasztalatokról, az esetleg szükséges teendőkről értesíti az üzemeltetőt. A pályák üzemeltetőjének adatszolgáltatási kötelezettsége is van, melynek teljesítését az MLSZ szintén ellenőrzi. A TAO-támogatással történő elszámolásra a jóváhagyó, ellenőrző szerv felé támogatási időszakonként (évente) kerül sor, melynek keretében az MLSZ pályánként köteles benyújtani valamennyi szerződést, műszaki dokumentációt és a könyvvizsgált számviteli bizonylatokat. 

2019-20 árak
1. Nagyméretű 68x105 (72x111 m) műfüves labdarúgó pálya. 60 mm szálhosszúságú műfű kvarchomok és színezett gumi-granulátum feltöltéssel, bevágott vagy beleszőtt fehér vonalakkal, 2 db nagyméretű kapu, alapvonalak mögött labdafogó háló, 18 db palánkelem, szögletzászlók, világítás. Várható költség opcionális tételek nélkül, bruttó: 164,5 Mft. Opcionális tételek: mobil lelátó, pálya körül Viacolor járda, pálya körül kiegészítő labdafogó háló, kerítés, 4 db kisebb méretű kapu, 2 db fedett kispad (12-18 fő), 200 lux világítás (az alap 120 lux helyett) 
2. Nagyméretű 68x105 (72x111 m) élőfüves labdarúgó pálya, alépítménnyel, öntöző rendszerrel, festett fehér vonalakkal, 2 db nagyméretű kapu, alapvonalak mögött labdafogó háló, 18 db palánkelem, szögletzászlók, világítás. Várható költség opcionális tételek nélkül, bruttó: 103 Mft. Opcionális tételek: mobil lelátó, pálya körül Viacolor járda, pálya körül kiegészítő labdafogó háló, kerítés, 4 db kisebb méretű kapu, 2 db. fedett kispad (12-18 fő), 200 lux világítás (az alap 120 lux helyett)

Zalakaros, 2020. július 14.

Sinkovics Norbert


A fenti két tanulmány alapján szükséges döntést hozni: készüljön egy megvalósít-hatósági tanulmány munkanemenkénti költségbecsléssel. Ennek alapján tervezhető a sportközpont további fejlesztési programja, kereshetők illetve tisztázhatók a további pályázati lehetőségek és anyagi források.



Határozati javaslat:

Zalakaros Város Önkormányzat Képviselőtestülete a város Behiáki területére tervezett sportközpont fejlesztésével az alábbi döntést hozza:
· felhatalmazza a Polgármester, hogy a Beiáki Sportközpont fejlesztéséhez szükséges megvalósíthatósági tanulmányterv készítéséhez kérjen (legalább) 3 tervezési ajánlatot.

[bookmark: _GoBack]Határidő:            2020. augusztus 24.
Felelős:               Novák Ferenc polgármester
Operatív felelős: Klie Zoltán főépítész

Zalakaros 2020. július 23. 


Novák Ferenc                                            
 polgármester

